Document ID: 31985R3804

NEUVOSTON ASETUS (ETY) N:o 3804/85,
annettu 20 päivänä joulukuuta 1985,
luettelosta tietyillä Espanjan alueilla sijaitsevista viiniviljelyalueista, joilla tuotettujen pöytäviinien todellinen alkoholipitoisuus voi olla yhteisön vaatimuksia alhaisempi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 91 artiklan 3 kohdan,
ottaa huomioon komission ehdotuksen,
sekä katsoo, että
liittymisasiakirjan 126 artiklassa määrätään, että pöytäviinien, jotka on tuotettu tietyillä Espanjan alueilla 1 päivänä tammikuuta 1985 sijaitsevilla viininviljelyalueilla, todellinen alkoholipitoisuus saa olla vuoden 1995 loppuun vähintään 7 tilavuusprosenttia,
kaupan yhteisen järjestämisen tavoitteiden noudattamisen varmistamiseksi on tarpeen säätää siitä, että viljelyalueet eivät laajene ja että ainoastaan näillä alueilla tuotettujen viinien todellinen alkoholipitoisuus saa olla yhteisön vaatimuksia alhaisempi; tämän vuoksi olisi laadittava luettelo näistä alueista provinsseittain, ja
Espanjan ja Portugalin liittymisasiakirjan 2 artiklan 3 kohdan mukaisesti Euroopan yhteisöjen toimielimet voivat ennen liittymistä toteuttaa liittymissopimuksen 91 artiklassa tarkoitetut toimenpiteet,
ON ANTANUT TÄMÄN ASETUKSEN:
1 artikla
Ainoastaan niiden pöytäviinien, jotka on tuotettu tietyillä Espanjan alueilla 1 päivänä tammikuuta 1985 sijaitsevilla viiniviljelmäalueilla ja jotka sisältyvät liitteeseen, todellinen alkoholipitoisuus saa olla 31 päivään tammikuuta 1995 vähintään 7 tilavuusprosenttia.
2 artikla
Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymisasiakirjan voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1985.

Labels: 3
17
18
6